GSK Kerempuh: GRUNTOVČANI
2025-05-09 20:00 - 22:40 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

Studio EXIT: MALA ČUDA
2025-05-09 21:00 - 22:00 | Studio EXIT, Gundulićeva 37/1, Zagreb, 10000
Autorski tim:

Tekst i režija: Sanja Milardović
Izvodi: Sanja Milardović
Asistentica režije: Nadia Cvitanović
Dramaturginja: Beatrica Kurbel
Koprodukcija: Teatar EXIT i TeatruM

O predstavi:
Mala čuda je tragikomična monodrama glumice Sanje Milardović koja se ovim naslovom publici predstavlja kao autorica teksta, redateljica i glumica. Riječ je o predstavi vrlo slojevitog narativa koji fragmentirano prati sadašnjost i prošlost spisateljice Ane, u kombinaciji s nadrealnom i apsurdnom pričom izgrađenom oko Flore, glavnog lika njezinog romana.
Dakle, ovo je priča o ženi u tridesetima. Nazovimo je Ana.
Ana je nenadano i naglo izgubila blisku osobu, a potom se svojim izborom potpuno izolirala od vanjskog svijeta i fokusirala na proces pisanja kako bi preživjela. Ana je uvijek puno osjećala i borila se (ponekad i za dvoje), no od tog trenutka kada je njezin dotadašnji život prekinut, preostalo je samo jedno – naći način za nošenje s nametnutom stvarnošću i disfunkcionalnim svijetom koji je okružuje. Njezin oporavak postepeno se pretvara u nepredvidljivo i bizarno putovanje pri kojemu će, pišući o Flori, neizmjerno mnogo naučiti o sebi.
U jednosatnom putovanju na relaciji unajmljenog stana u koji je Ana uselila tražeći mir, i Florinog svijeta koji počiva na apsurdnim zakonitostima i diskutabilnim izborima, publika ima priliku otkriti je l’ teže biti čovjek ili kit, od kakvih čuda je sazdana svakodnevica sviju nas, što su ideje koje dobivamo i gubimo svakim danom te kako nam one doslovno mogu spasiti život.
Projekt Mala čuda nastavak je platforme mladih autora umjetničke organizacije TeatruM i nastavak produkcije autorskih projekata tvz. ženskih priča i ženskih autorica.

ZAGREB: OSLOBOĐENJE
2025-05-10 17:00 - 2025-05-12 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Uz paljenje kresova na Savskom nasipu, povodom obljetnice oslobođenja Zagreba, u Velikoj dvorani Jedinstva održava se izložbeni program.

Povodom obilježavanja 80 godina pobjede nad fašizmom u Zagrebu, otvara se izložba koja vraća fokus na nepokoreni grad i trenutke kada su borba i otpornost donijeli slobodu.
Kroz fotografije, film, dokumente i svjedočanstva ova izložba tematizira širi povijesni kontekst oslobođenja i atmosferu koja je uslijedila u gradu nakon ulaska partizanki i partizana.
Otvorenja su predviđena za 8. svibnja u 19:30 u SKC Zagreb, a u Pogonu Jedinstvo na dan Trnjanskih kresova u subotu, 10. svibnja u 17 sati.
Ulaz je slobodan.

GSK Kerempuh: TRAŽI SE NOVI SUPRUG
2025-05-10 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

Razgovor o slikovnici Sanje Lovrenčić "Marija u gradovima"
2025-05-13 18:00 - 19:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Održat će se razgovor o slikovnici „Marija u gradovima“ autorice Sanje Lovrenčić u sklopu projekta „Riječ je slika je riječ“, popraćeno izložbom ilustracija Dominika Vukovića.
U suradnji s nakladničkom kućom „Mala Zvona“ predstavljamo novi projekt pod nazivom „Riječ je slika je riječ“ koji će uključivati osam događanja. Program je osmišljen tako da povezuje dva umjetnička područja, književno i likovno, koja se preklapaju u fenomenu ilustrirane knjige.
Prvo događanje uključuje razgovor o slikovnici „Marija u gradovima“ (Mala zvona, 2021.) autorice Sanje Lovrenčić i donosi prikaz života velike zagrebačke fotografkinje Marije Braut. Događanje će biti popraćeno izložbom ilustracija Dominika Vukovića izrađenih za slikovnicu, a razgovor s autorima vodit će moderatorica Marija Skočibušić.

OTVORENJE IZLOŽBE: NOV.032 - Predstavljanje projekta pješačkog mosta u Trogiru
2025-05-13 18:00 - 2025-05-17 13:00
U utorak, 13. svibnja 2025. u 18 sati, u Oris Kući arhitekture (Ulica kralja Držislava 3) pridružite nam se na otvorenju izložbe NOV.032 i predstavljanju projekta pješačkog mosta u Trogiru, arhitektonskog ureda Prostorne taktike.
“Izložba je rezultat suradnje vizualnog umjetnika Darka Škrobonje i arhitekata Luke Cvitana i Antonije Cvitan Vuletić iz arhitektonskog ureda Prostorne taktike. Naziv izložbe proizvoljna je oznaka novoizgrađenog pješačkog mosta preko Foše u Trogiru čiji su projektanti upravo Cvitan Vuletić i Cvitan, a referira se na sustav brodogradilišnih proizvodnih oznaka novogradnji. Za oblikovanje ovog mosta osvojili su Medalju za doprinos kulturi građenja na 9. Danima arhitekata u organizaciji Hrvatske komore arhitekata i Udruženja hrvatskih arhitekata.
Izložba je zamišljena kao interdisciplinarni umjetnički projekt u sklopu kojeg Škrobonja, među ostalim, odabrane snimke procesa izrade i postavljanja mosta te onoga što je uslijedilo nakon, transformira u video instalacije koje nadilaze puku vizualnu dokumentaciju te uz pozadinski zvučni zapis zvukova oživljenog javnog prostora utjelovljuju refleksije o značaju i dosezima ove građevine. Kao simbol, most je oduvijek podrazumijevao mnogo više od same strukture – mjesto susreta, sponu između gradova, kultura, religija, ukras lokaliteta itd., a kako autori navode ova izložba predstavlja „intimni portret skulpture koja to nikad nije trebala biti.“
Ivana Vukušić
Izložba je uvod u predavanje najavljeno za 19. svibnja, također u Oris Kući arhitekture, u sklopu programa Večeri u Orisu, na kojem će kroz razgovor s moderatorima Alešom, Boštjanom i Peterom Gabrijelčičem biti prezentiran cjelokupan projekt izrade mosta.
O projektu:
Na mjestu ne tako starog drvenog mosta, u kontaktnoj zoni grada Trogira, upisanog na listu svjetske baštine UNESCO-a, izgrađen je novi čelični pješački most koji nadilazi ulogu utilitarne konstrukcije za prelaženje morskog kanala te postaje društveni punkt i mjesto koje nije agresivna intervencija u prostoru, a istovremeno posjeduje jasan karakter i identitet, jasno se referirajući na veliku brodograditeljsku tradiciju i duh mjesta na kojem se nalazi.
Oslanjajući se na lokalni know-how, most je projektiran i izrađen kao klasično brodsko dvodno u obližnjem brodogradilištu iz jednog komada te u jednom danu transportiran teglenicom i postavljen na pripremljene upornjake na lokaciju u Foši.
Izložbu možete pogledati do 17. svibnja, radnim danom od 9 do 17 sati, subota od 10 do 13 sati.

OTVORENJE IZLOŽBE MENČE SPIROVSKA - vizualne fascinacije Zagrebom
2025-05-13 19:00 - 2025-06-03 21:00 | Kulturno informativni centar Republike Sjeverne Makedonije u Zagrebu, Hebrangova 4, Zagreb, 10000, Croatia (Local Name: Hrvatska)
U suradnji s Kulturno informativni centar Republike Sjeverne Makedonije u Zagrebu, 13. svibnja 2025. u 19 sati otvara se izložba jedne od najznačajnijih makedonskih grafičkih umjetnica: MENČE SPIROVSKA – vizualne fascinacije Zagrebom, koja prezentira radove nastale u Zagrebu 1950-ih i gotovo nepoznate široj hrvatskoj javnosti, a koji se čuvaju u fundusu Muzeja za umjetnost i obrt.

Središnje mjesto izložbe zauzima njezin do sada jedini poznati i neizlagani rad s područja grafičkog dizajna “Idejno rješenje reklamnog turističkog prospekta Zagreb“ koji će sada prvi put biti izložen u cijelosti.

Izložba je realizirana kao zajednički projekt Muzeja za umjetnost i obrt i Kulturno-informativnog centra Republike Sjeverne Makedonije povodom obljetnice 145 godina MUO-a.

Autorice i kustosice izložbe su dr. sc. Antonia Došen, viša kustosica, Voditeljica Zbirke grafike i Zbirke tiskarstva i knjigoveštva i dr. sc. Koraljka Vlajo, muzejska savjetnica, Voditeljica zbirki grafičkog i produkt dizajna MUO.

Pročitajte više: https://www.muo.hr/blog/2025/05/09/izlozba-mence-spirovska/

GKS Kerempuh: OŽALOŠĆENA PORODICA
2025-05-13 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Branislav Nušić
Redatelj: Ivan Plazibat
Jedan od najvećih srpskih komediografa Branislav Nušić u „Ožalošćenoj porodici“ vrlo precizno raslojava nezaustavljivu pohlepu okupljenih oko smrti bogatog (bližeg ili daljeg) rođaka, a prividno žaljenje za pokojnikom ubrzo se raskrinkava kao paravan za bespoštednu borbu za njegovo nasljeđe.
Lakoća u proizvodnji laži unutar Nušićeve porodice s ciljem akumuliranja još imovine, moći i statusa, funkcionira kao nezaustavljivi motor koji svakim novim okretajem sve više ogoljava uglađeni zvjerinjak.
Nušićeva oštrica kojom zasijeca u duboke slojeve društvenog tkiva ne gubi na svojoj britkosti te uvijek iznova dokazuje njegovu sposobnost vještog mapiranja ljudskih patologija koje nadrastaju kako prostorne tako i vremenske okvire.
Sve dok svjedočimo brojnim skakanjima za vrat, kao i zabijenim noževima u leđa, Nušića možemo shvaćati dijagnostičarem s nepovoljnom dijagnozom – stanje je ostalo nepromijenjeno.
Dramaturginja: Nikolina Rafaj
Scenografkinja: Paola Lugarić
Kostimografkinja: Petra Pavičić
Suradnik za scenski pokret: Damir Klemenić
Skladateljica: Tamara Obrovac
Suradnik za scenski govor: dr. Dejan Sredojević
Oblikovateljica svjetla: Vesna Kolarec
Fotografkinja: Jelena Janković
Inspicijentica: Ena Subotić

Skladbe:
Balkanski narodnjak, Zora očajnika i Kraj,
snimljene u suradnji s glazbenicima: Mirsad Dalipi – udaraljke, bubnjevi, Antonio Vrbički – harmonika, Jurica Rukljić – tuba
Tonski snimatelj: Mario Rašić (Unison studio)

Igraju:
Agaton Arsić – Hrvoje Kečkeš
Tanasije Purić – Marko Makovičić
Proka Purić – Matija Šakoronja
Trifun Spasić – Luka Petrušić
Mića Stanimirović – Filip Detelić
Dr Petrović – Vilim Matula
Simka – Branka Trlin
Vida – Linda Begonja
Gina – Mia Anočić – Valentić / Mirela Videk Hranjec
Sarka – Anita Matić Delić
Danica – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Louis Schou-Hansen: Tragedija
2025-05-14 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Tragedija je sveprožimajući prostor u kojem dva bijedna fiktivna lika uprizoruju puzeću, ponavljajuću noćnu moru.

Umjetnica i teoretičarka Alina Popa zapisala je 2019. u jednom od svojih posljednjih eseja: „Tijelo je stvarno, ali ono što o njemu mislimo je fikcija“. Popa piše o „stvarnom“ u smislu materijalnih svojstava tijela – poput mesa, kostiju, krvi, kože itd. – ali također ukazuje na tijelo kao na strogo kontrolirano mjesto susreta složenih fiktivnih stvarnosti koje se talože i bujaju sve dok ne prodru kroz našu kožu i ne prilijepe se za naše meso kao nešto istinito. Oslanjajući se na prošireno tumačenje spomenutog Popinog citata, “Tragedija” istražuje tijelo i njegovu okolinu kao kompleksnu mrežu destruktivnih zapadnjačkih fikcija u kojoj svi postajemo nasilni_e akteri_ce umirućeg svijeta.

GSK Kerempuh: SOKRAT SE NE BOJI BITI ISMIJAN
2025-05-14 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta i redatelj: Zlatko Paković
U ovoj predstavi, čija je centralna tema pravo na satiru, pojavljuju se dva Sokrata – onaj kojeg znamo kao neusporedivu filozofsku figuru te Sokrat karakter iz Aristofanovih ˝Oblaka˝.
Izmjenjuju se prizori dvaju suprotnih žanrova, drame tragičnog mislioca osuđenog na smrt zbog vlastitog slobodoumlja i komedije koja ismijava filozofsko relativiziranje. Sve se to odvija u dinamičnom tempu i duhovitom tonu, britkom i nadasve satiričnom. Naime, poznato je kako je Sokrat toga doba bio omiljen kao duhovit mudrac, sklon trpkoj ironiji i vedrom humoru.
Prelazeći vješto iz jednog u drugi žanr, iz svijeta tragedije u svijet komedije, ova će predstava omogućiti usporedbu ta dva kazališna i životna principa. Istražit će se tako suštinska razlika između tragičkog i komičkog tipa poimanja svijeta i glumačkog predstavljanja, uz publiku koja će osjetiti svo bogatstvo razlika te uživati u doživljaju toga čina, u njihovoj brzoj smjeni, komičkog i tragičkog efekta.
Kostimografkinja: Danica Dedijer
Scenografkinja: Irena Kraljić
Autor glazbe: Nenad Kovačić i Mak Murtić
Koreograf: Branko Banković
Oblikovatelj svjetla: Martin Šatović
Inspicijentica: Mirela Tihava
Igraju:
Vilim Matula
Josip Brakus
Linda Begonja
Matija Šakoronja
Marko Makovičić
Karlo Mlinar
Josipa Anković
Jakov Zovko
Ozren Opačić
Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Teatar EXIT: KAKO MISLIŠ MENE NEMA?!
2025-05-14 20:00 - 22:10 | Teatar EXIT (Ilica 208)
Autorski tim:

Autorica projekta, režije i scene: Ivica Boban
Igraju: Filip Juričić, Amar Bukvić
Dramaturška suradnica i asistentica režije: Olja Lozica
O predstavi:

Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Navid Navab, “Organizam: U turbulenciji”, solo koncert s robotiziranim stoljetnim orguljama, 14.5.2025.
2025-05-14 21:00 - 23:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
Navid Navab, Organizam: U turbulenciji, solo koncert s robotiziranim stoljetnim orguljama
srijeda, 14. svibnja 2025., 21 h
Ulaznice po pretprodajnoj cijeni od 4,00 EUR mogu se kupiti putem sustava Entrio.
Na ulazu će koštati 6,00 EUR.

Orgulje poznatog kanadskog graditelja orgulja Casavanta iz 1910. godine spašene su od nadolazeće gentrifikacije na zaštićenoj povijesnoj lokaciji u Montrealu i ponovno oživljene kao Organizam – eksperimentalni instrument i istraživačka platforma za stohastičko oblikovanje uzoraka kroz turbulentne procese formacije. U ovoj akustičnoj solo izvedbi, Navid Navab improvizira s Organizmom istražujući načine na koje se njegovi turbulentni pragovi manifestiraju kao nestabilni tonovi i složena zvučna samoorganizacija. Bez digitalnih zvukova, Navab aerodinamički oblikuje ekologiju međuovisnih tonova u zvučne prostore, prelazeći kroz mikrosonične poliritmove, post-rock izljeve i močvarna zvučna prostranstva.
Organizam destabilizira socio-povijesnu tonalnost orgulja kako bi oslobodio i ozvučio njihovu skrivenu turbulentnu materijalnost, robotski oslobađajući tonove koji se nisu čuli stoljećima zbog zvučnih ograničenja.
Navid Navab: koncept, kompozicija, oblikovanje, programiranje, dizajn, elektronika, sonifikacija
Garnet Willis: inženjering, dizajn, oblikovanje, elektronika
Produkcija: Transductive Formations
Podrška: Jean-Michaël Celerier, Camille Desjardins, Evan Montpellier, Philippe Vandal, Pipo Pierre-Louis
Istraživački partneri: SAT Montreal u suradnji s Ministarstvom inovacija Quebec, Topological Media Lab uz Fond za istraživanje Quebec,
Projekt podržali: Canada Council for the Arts, Conseil des arts et des lettres du Québec, Conseil des arts de Montréal, Le Salon 1861
Organizacija: KONTEJNER | biro suvremene umjetničke prakse
Kustosice: Davorka Begović & Tereza Teklić | KONTEJNER
Tehnička realizacija: Jakov Habjan, Filip Pacak
Dizajn: Kuna zlatica
PR i komunikacija: Inesa Antić
Projekt podržali: Grad Zagreb, Ministarstvo kulture i medija RH, Zaklada Kultura nova, Nacionalna zaklada za razvoj civilnog društva

Predstavljanje knjige Milan Prelog: Prostor Vrijeme
2025-05-15 16:00 - 16:30 | Nacionalna i sveučilišna knjižnica u Zagrebu, Ulica Hrvatske bratske zajednice 4, Zagreb, 10000, Croatia (Local Name: Hrvatska)
Knjiga s tekstovima povjesničara umjetnosti Milana Preloga donosi pravovremeno i trezveno razmatranje krize ljudske okoline, koja je danas prepoznata kao jedan od najvažnijih i najopasnijih globalnih problema. Tekstovi o urbanizmu, koji su nastajali 60-ih i 70-ih godina 20. stoljeća, i dalje su izuzetno aktualni. Njegova vizija sveobuhvatne društvene kontrole nad prostorom i dalje predstavlja temelj za rasprave o održivom suživotu baštine i razvoja. Knjiga je nezaobilazno štivo za sve one koji se bave urbanizmom, arhitekturom, ekologijom i društvenim pitanjima.
Sudjeluju: Dragan Damjanović, Zvonko Maković, Dino Milinović i Martina Petrinović
Milan Prelog (1919.–1988.), povjesničar umjetnosti i profesor na Filozofskom fakultetu u Zagrebu, bio je pionir u istraživanju srednjovjekovne umjetnosti i urbanizma. Razvio je interdisciplinarni pristup valorizaciji povijesnih naselja. Njegova djela i studije ostaju relevantne u suvremenim raspravama o urbanizmu i zaštiti kulturne baštine.
Izdavač: Društvo povjesničara umjetnosti Hrvatske
Monografsko izdanje: knjiga 68
Pripremila: Snješka Knežević
Urednik: Zvonko Maković
Recenzenti: Joško Belamarić i Dragan Damjanović

Vremeplov & muzej budućnosti – likovna radionica povodom Međunarodnog dana muzeja
2025-05-15 17:00 - 18:30 | ZAGREB
Povodom Međunarodnog dana muzeja, koji se ove godine obilježava pod temom „Budućnost muzeja u vremenu brzih promjena“, pozivamo vas da zajedno zavirimo u budućnost! Kako će izgledati muzeji za 50, 100 ili 200 godina? Hoće li biti lebdeći? Virtualni? Interaktivni do razine snova? Na radionici ćemo zamišljati, maštati i stvarati vlastite vizije muzeja budućnosti – kroz dinamične fotomontaže i kolaže.
Uz rezanje, lijepljenje, kombiniranje boja i tekstura, ova radionica bit će pravi kreativni vremeplov kroz ideje koje spajaju prošlost, sadašnjost i budućnost muzejske baštine. Dođite oblikovati budućnost – vašom maštom i škarama!
Tehnika: kolaž i mixed media (časopisi, kolaž papir, škare, ljepilo i ostali materijali)
Datum: četvrtak, 15. svibnja
Prijave do: srijede, 14. svibnja do 12 sati
Radionice se održavaju u galeriji Hrvatskog školskog muzeja “Školica za 5”, Hebrangova 5, Zagreb. Prijave na email: idumbovic@hsmuzej.hr ili tel: 01 48 55 716.

Održiva Ura: Konoplja - građevinski materijal budućnosti
2025-05-15 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U jeku arhitektonske potrage za alternativnim materijalima koji odgovaraju izazovima klimatske krize, konoplja se nameće kao jedan od najslojevitijih odgovora – istovremeno tradicionalan i progresivan. Riječ je o biljci iznimne taktilnosti, čija povijest upotrebe u gradnji seže duboko u prošlost: od Merovinških mostova iz 6. stoljeća, preko rimskih mortova, do kineskih i egipatskih tehnika koje su koristile njena vlakna u građevinskoj infrastrukturi.
Danas, konoplja više nije tek simbol ruralne ili eksperimentalne gradnje, već materijal čija svojstva nude konkretna i kvantificirana rješenja – od termodinamičke učinkovitosti do ugljične neutralnosti. Konobeton, smjesa konopljinih sječki, vapna i vode, postaje validna zamjena za betonske i gipsane sustave, osobito u kontekstu stambene gradnje niskog energetskog otiska. Njegova paropropusnost i sposobnost regulacije mikroklime interijera pozicioniraju ga kao materijal koji nadilazi puku konstrukciju – on aktivno sudjeluje u stvaranju zdravog prostora za život.
O ovoj višeslojnoj temi govorit će arhitektica Vesna Šoić, na predavanju koje će se održati u Uraniji – prostoru kreacije, u četvrtak, 15. svibnja u 17:30 sati, u sklopu ciklusa Održiva Ura. Vesna je arhitektica s bogatim iskustvom i stručnjakinja za održivu gradnju i promotorica uporabe prirodnih materijala, s naglaskom na konoplju. Kao upraviteljica Zadružne konopljare i voditeljica arhitektonskog studija Šoić koji prakticira načela održivosti, Vesna svojim projektima kontinuirano ispituje kako se arhitektura može temeljiti na lokalnom znanju, sirovinama i društveno-ekološkoj odgovornosti.
Projekt koji će Vesna Šoić predstaviti u Uraniji konkretizira potencijal konoplje kroz primjer kuće za dvije sestre u okolici Zagreba. Riječ je o investitoricama koje su željele zamijeniti život u gradu prirodnijim okruženjem, ali su se zbog previsokih troškova izgradnje tradicionalne drvene kuće okrenule alternativi. U suradnji s arhitekticom Šoić i Zadružnom konopljarom, projekt je razvijen kao kombinacija drvene skeletne konstrukcije i blokova konoplje. Kako bi se zadovoljili građevinski propisi, odabrani su tvornički certificirani blokovi austrijske tvrtke Schönthaler koji se već koriste u brojnim objektima diljem Njemačke, Švicarske i Austrije – uključujući i javne višekatnice. Predavanje u Uraniji ponudit će uvid u cijeli proces – od ideje i projektiranja do izbora materijala i suradnje s europskim partnerima.
Događanje se odvija u trenutku kada globalna građevinska industrija, odgovorna za gotovo 40% emisija CO₂, traži modele tranzicije prema manje destruktivnim praksama. U tom smislu, konoplja se ne pojavljuje kao egzotična epizoda, već kao sustavna alternativa čija validacija ovisi o spremnosti struke da revidira vlastite paradigme. Ovo predavanje bit će prilika za arhitekte, dizajnere, inženjere i sve zainteresirane da razumiju potencijal ovog izuzetnog materijala.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Marina Baričević
2025-05-15 19:00 - 2025-05-28 19:00
Autor koncepta: Branko Franceschi
Kustosica izložbe: Lorena Šimić
„Marinu Baričević pamtimo kao povjesničarku umjetnosti, utjecajnu likovnu kritičarku u tiskanim i elektroničkim medijima i autoricu niza likovnih monografija, te kapitalnih pregleda hrvatske umjetnosti keramike koji se bez nje ne bi dogodili. (…) Izložbu organizira ULUPUH, udruga kojom je predsjedavala od 1983. do 1985. i koja joj je 2011. godine dodijelila Nagradu za životno djelo, zasnovana je na umjetninama iz njene zbirke koje je donirala Muzeju za umjetnost i obrt.
Posjetitelji će moći razgledati izložbu od 15. svibnja do 28. svibnja 2025. u Oktogonu, Ilica 5, Zagreb, od utorka do petka od 11 do 19 sati te subotom i nedjeljom od 10 do 13 sati. Ulaz je slobodan za članove ULUPUH-a uz predočenje iskaznice, a za ostale posjetitelje ulaznica iznosi 5 €.

Skrovište za čokoladu
2025-05-15 19:00 - 2025-06-22 19:00 | Muzej čokolade, Gundulićeva 26, Zagreb, 10000, Croatia (Local Name: Hrvatska)
Kroz prošla stoljeća izrada predmeta za spremanje i posluživanje hrane nije bila samo stvar funkcionalnosti – bila je izraz umjetničke vještine, luksuza i društvenog statusa. Posude na ovoj izložbi nikako nisu puko oživljavanje tradicije, već osobne interpretacije pojma “skrovišta” – od poetičnih do ironičnih, od klasičnih do konceptualnih. Autori ULUPUH-ove Sekcije za keramiku, porculan i staklo imali su odriješene ruke u stvaranju novih oblika.“– Marko Španjol, prilagođeno iz predgovora.
Posjetitelji će moći razgledati izložbu od 15. svibnja do 22. lipnja 2025. u Muzeju čokolade (Gundulićeva 26, Zagreb), od utorka do subote od 10 do 20 sati, nedjeljom od 10 do 19 sati te ponedjeljkom od 14 do 20 sati. Ulaz je slobodan za članove ULUPUH-a uz predočenje iskaznice, a za ostale posjetitelje ulaznica iznosi 2,50 €.

Teatar EXIT: SHAKEspeare na EXit
2025-05-15 20:00 - 21:30 | Teatar EXIT (Ilica 208)
Autorski tim:

Režija: Matko Raguž
Igraju: Živko Anočić, Marko Makovičić i Domagoj Ivanković
O predstavi:

Dobrodošli!
Shakespeare je napisao 37 komada.
To ste sigurno već znali?!
Od čega 10 povijesnih drama.
I to ste znali?!
Od čega 18 komedija.
I to?!
Osmislio je i napisao 1.222 lika.
A to?!
Svaki od 37 komada postavljen pojedinačno na scenu traje, zavisno od kraćenja, između 3 i 5 sati. Dakle, 37 x 4 sata (prosječno) iznosi 148 sati.
Jeste li i to znali?
A jeste li znali kako je sve to moguće odigrati u manje od 2 sata?!
Upoznajte Romea i Juliju, Hamleta, Ofeliju, Macbetha i njegovu krvavu Lady, Antonija i Kleopatru, Mletačkog trgovca, Tita Andronika, Kralja Leara, Richarda III., Henrika VIII. i mnoge druge, kakve ih još nikada niste vidjeli.
Na EX! That’s IT!
Kako iskoristiti lik i djelo velikog barda, cijelu tu bujicu dramskih karaktera i radnji samo kao materijal, kao mjesto polaska iz kojeg se izmišlja glumačka igra, igra tijelom, a povremeno i duhom, a da se pritom ne opteretimo, zaustavimo i odustanemo zbog onoga što iz tog ponuđenog materijala zjapi poput snažne opomene spremne da nam potkresava krila, a to je ljepota i “legendarnost” Shakespeareova stiha?

GSK Kerempuh: SMRT NA DOPUSTU
2025-05-15 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
OTKAZANO
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: OTAC, KĆI I DUH SVETI
2025-05-16 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

Young SPOTs: Grupna izložba: “Nacrt za narativ”, 16. – 27. 5. 2025.
2025-05-16 19:00 - 2025-05-27 20:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na otvorenje izložbe u sklopu programske linije Young SPOTs posvećene mladim autorima i autoricama. Otvorenje izložbe Nacrt za narativ studentica Umjetničke akademije u Splitu – Marije Bare, Jelene Jurčević, Hane Kalebić, Matee Križanović i Đine Radulj – održat će se u petak, 16. 5. 2025., s početkom u 19:00 sati. Prilikom otvorenja zakazano je vodstvo i razgovor s autoricama. Izložba ostaje otvorena do utorka, 27. 5. 2025.
Dovoljni su papir, kemikalije i sunčeva svjetlost da bi nastao monokromatski, prepoznatljivo plavi otisak fotografskim procesom cijanotipije. Tehnika razvijena početkom 1842. godine, za razliku od klasične fotografije na filmu koja primjenjuje srebrne halogenide za razvoj slike, koristi manje zahtjevan postupak upotrebom željeznih soli. Zbog jednostavne izrade i trajnosti, korištena je najčešće kao metoda za umnažanje dokumenata i tehničkih nacrta (blueprint), ali može pružati puno više od svoje nekadašnje prvobitne namjene, što dokazuju radovi studentica Umjetničke akademije u Splitu, Odsjeka za likovnu kulturu i likovnu umjetnost. Autorice Marija Bare, Jelena Jurčević, Hana Kalebić, Matea Križanović i Đina Radulj predstavljaju tematski raznolike radove nastale uz pomoć voditeljice radionice Glorije Lizde te pod mentorskim okom doc. art. Lane Stojićević.

U radu Dota za dvoje Marija Bare bavi se propitivanjem tradicijske kulturne prakse miraza na nekonvencionalnoj podlozi za izradu cijanotipije – jastučnicama – koje su, kao dio posteljine, poklanjane mladencima od strane uže obitelji. Uz njih su također bili razni kukičani ili vezeni predmeti, poput svima poznatih “tabletića”, koje umjetnica utiskuje na jastučnice u svojevrsnoj rekontekstualizaciji narodnog običaja. Jelena Jurčević kroz radove naslovljene Projekcija stavlja naglasak na glasoviti urbanistički projekt Split 3, građen sedamdesetih i osamdesetih godina prošloga stoljeća. Na fotografijama koje obuhvaćaju detaljno promišljene elemente urbanog dizajna umjetnica intervenira ravnim linijama spajajući time skice arhitektonskih nacrta i postojeće segmente stvarnog života. Hana Kalebić inspiraciju za svoju seriju cijanotipija I AM HERE – YOU ARE HERE crpi iz svojih čestih putovanja na relaciji Vela Luka – Split, pridodajući monotonom putovanju uzbudljivi fiktivni narativ. Na imaginarnom trajektu Jadrolinije, putnici su postavljeni u nama nepoznatu situaciju opasnu po život, a put na sigurno omogućavaju im evakuacijske karte i druge upute za spašavanje. U svojem prikazu splitskog HNK, Matea Križanović stavlja fokus na natpise i pločice s vrata djelatnika kazališta. Osim što prusko plava boja reproducira gotovo istu nijansu pločica, vezuje se uz simboliku rada i radničkog identiteta. Đina Radulj polazi od vlastite obiteljske priče o djedu Marinu koji je odlučio samostalno prokopati kanal kako bi spasio kuću od stalnih poplava. Zbog teških fizičkih poslova, koji su zahtijevali gotovo nadljudsku snagu duha i tijela, prozvan je “Titan s otoka Mljeta”, a u očima autorice izjednačen je s mitskim likom Atlasa.

Kroz vlastite nacrte za narative autorice nude prošireno shvaćanje raznolikih tema i motiva koji se bave tradicijskim običajima u suvremenom kontekstu, imaginarnim situacijama, obiteljskim nasljeđem, te specifičnim aspektima interijera i eksterijera. Iako pomalo zaboravljen proces izrade fotografije, cijanotipija je potvrdila svoj široki spektar mogućnosti dokazujući da se i jednostavne tehnike mogu nositi s izazovima suvremenog umjetničkog izraza.

Sara Mikelić

Marija Bare (Knin, 1999.) je 2023. završila preddiplomski studij Likovne kulture i likovne umjetnosti na Umjetničkoj akademiji u Splitu, trenutačno završava drugu godinu diplomskog studija na istom Odsjeku. Izlagala je na nekoliko grupnih izložbi.

Jelena Jurčević (Split, 1994.) je studentica diplomskog studija Likovne kulture i likovne umjetnosti na Umjetničkoj akademiji u Splitu. Izlagala je na nekoliko samostalnih i grupnih izložbi. U svojim radovima istražuje odnos tradicionalnosti i suvremene umjetnosti, kao i baštinu modernističke arhitekture na području Splita i okolice.

Hana Kalebić (Zagreb, 2000.) je 2023. završila preddiplomski studij Likovne kulture i likovne umjetnosti na Umjetničkoj akademiji u Splitu, trenutačno završava drugu godinu diplomskog studija na istom Odsjeku. Izlagala je na nekoliko grupnih izložbi. Kroz svoje radove istražuje temu lokalne deindustrijalizacije uz pomoć semiotike i tehničkog crteža kroz znanstveno-fantastičnu prizmu.

Matea Križanović (Sinj, 2000.) je 2023. godine završila preddiplomski studij Likovne kulture i Likovne umjetnosti na Umjetničkoj akademiji u Splitu, a trenutačno je na završnoj godini diplomskog studija istog Odsjeka. Izlagala je na nekoliko skupnih izložbi u Splitu, uključujući izložbu u sklopu UMAS festivala, izložbu Nacrt za narativ u Galeriji KVART te izložbu P-RAZNO u Prostoru. Kroz svoj rad istražuje teme osobne, obiteljske i intimne prirode, najčešće u mediju slikarstva i ručnoga veza.

Đina Radulj (Dubrovnik, 2001.) je 2023. završila preddiplomski studij Likovne kulture i likovne umjetnosti na Umjetničkoj akademiji u Splitu, trenutačno završava drugu godinu diplomskog studija na istom Odsjeku. Sudjelovala je na nekoliko grupnih izložbi: P-RAZNO, Prostor, Split; Nacrt za narativ, Galerija Kvart, Split; Kineski zid Frane Gotovca u animiranim GIF-ovima, Prostor, Split. U radovima istražuje osobno i obiteljsko nasljeđe, kao i problematiku prekomjernog turizma,i to najčešće pomoću slikarskih intervencija na fotografijama i eksperimentalnih hibridnih medija.

Izložba je realizirana u sklopu programa Young SPOTs koji je sufinanciran sredstvima Ministarstva kulture i medija Republike Hrvatske i Grada Zagreba u okviru Javnog poziva za financiranje programa koji uključuju mlade umjetnike/ice.

Teatar EXIT: VRATA DO
2025-05-16 20:00 - 21:10 | Teatar EXIT (Ilica 208)
Autorski tim:
Autor Teksta: Fabrice Roger-Lacan
Redatelj: Rajko Minković
Igraju: Jadranka Đokić i Živko Anočić

O predstavi:
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.
Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

Studio EXIT: VAŽNIJE POLOVICE
2025-05-16 21:00 - 22:20 | Studio EXIT, Gundulićeva 37/1, Zagreb, 10000
Autorski tim:
Režija: Paola Slavica
Dramaturgija: Beatrica Kurbel i Mirna Rustemović
Glume: Judita Franković Brdar i Paola Slavica
Produkcija: UO Teatar Mašina igre u suradnji s Teatrom EXIT

O predstavi:

Važnije polovice autorski je dramski tekst dviju mladih dramaturginja – Beatrice Kurbel i Mirne Rustemović, koji u središte postavlja dvije mlade žene, pripadnice generacije popularno nazvane milenijalci. U prikazu njihove svakodnevice, kroz naizgled dva oprečna života – karijera i majčinstvo, autorice propituju (ne)mogućnosti današnjice kroz žensku perspektivu.
Što danas znači ona poznata fraza naših roditelja “kada smo mi imali trideset, u naše vrijeme mi smo…”? Gdje se skriva recept za sigurnu egzistenciju u moru honorarnih i poslova na određeno? Kako sretno ili barem bezbolnije živjeti čak dvije stvarnosti: fizičku i virtualnu? Što je uspjeh, a što preživljavanje? Koje ljubavne veze imaju potencijal za nešto ozbiljnije od par mjeseci ili godina ležernog nalaženja? Kada i da li uopće imati djecu, obitelj i išta stalnije u toj cijeloj džungli (ne)mogućnosti? Što sada kada smo dio Europske unije i cijeli svijet nam je na dlanu? Što nakon zadnje pjesme i fajrunta? Jesmo li hrabriji i uporniji od nekih prijašnjih generacija ili smo samo razmaženi i izgubljeni? Svakodnevica nam je rascjepkana na virtualne profile, izvješća o stanju računa na e-mailu, stalna uspoređivanja s prijateljima i kolegama, male i grandiozne planove koji se stvaraju i brišu brzinom fejsbučnih statusa, uzdisanja između ugode i anksioznosti i stalna propitivanja nas samih i svih koji nas okružuju.
Važnije polovice rezultat su isprekidano-kontinuiranog rada u kojem su se Beatrica i Mirna nalazile srijedom, spajajući ugodno s korisnim – uz druženje, bilježeći crtice iz svojih života kroz prozne fragmente i osobnu prepisku u inboxu. Dodajući fikciji navedene dokumentarističke elemente, izgradile su dva ženska lika – dvije pripadnice ove široko obuhvatne generacije. Mjesta radnje su, naravno, prirodna staništa svih nas – kafići, i to srijedama, na polovici tjedna.

GSK Kerempuh: MOLIÈRE NA KVADRAT
2025-05-17 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
OTKAZANO
Redateljica, autorica adaptacije i dramaturginja: Tamara Damjanović
Predstava u sklopu projekta „Mladi u Kerempuhu”
Molière na kvadrat rađen je s ciljem približavanja čuvenog francuskog klasika mlađoj publici, osobito srednjoškolskoj, ali svoje će gledatelje pronaći u daleko široj generacijskoj lepezi.
Zamišljen kao trilogija, uključuje Mizantropa, Umišljenog bolesnika i Tartuffea, čiji niz likova nose četiri mlada glumca: Anica Kontić, Toni Kukuljica, Lidija Penić Grgaš te Jakov Zovko, ova predstava želi sačuvati duh Molièreova pera – nemilosrdno kritičnog prema felerima ljudske duše – ali istovremeno na njih gleda iz pozicije današnjeg čovjeka.
Koliko su se stvari promijenile? Jesu li uopće? Može li napredak – tehnološki, civilizacijski, kulturološki – imalo dotaknuti ono što u nama leži ili su naši unutarnji svjetovi ipak duboko nepromjenjivi? I je li Goethe bio u pravu kad je rekao da Molièrove komedije u sebi ipak nose tragične dubine?
Scenografkinja i kostimografkinja: Marita Ćopo
Skladateljica: Katarina Ranković
Oblikovatelj svjetla: Luka Matić
Igraju:
Anica Kontić
Jakov Zovko
Toni Kukuljica
Lidija Penić – Grgaš
Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba Transfuzija vremena: Lina Rica u Galeriji Flora
2025-05-17 20:00 - 2025-06-01 22:00 | HDLUDU, Šetalište kralja Zvonimira 32, Dubrovnik
Transfuzija vremena

Transfuzija vremena višegodišnji je multimedijalni projekt Line Rice, umjetnice s bazom u Ljubljani, koji istražuje fenomen vremena i mogućnosti njegova poimanja u suvremeno informacijsko doba. Projekt čine serije radova, starijih, novijih i onih u nastajanju, koje izlaže u različitim kombinacijama, ovisno o prostoru, a koji u svakom novom kontekstu dobivaju dodatan sloj značenja i čitanja. Na dubrovačkoj izložbi autorica prezentira doista kompleksan presjek radova/cjelina koji tematiziraju vrijeme, njegove datosti i prelijevanja. Izložbu čine svjetlosna instalacija NowHere, animacija Big Time, video dokumentacija dugogodišnje akcije From Sea to Sea, instalacija Very Important Notifications About Time, objekt Everything, fotografije The Sleeping Beauty, objekt The Self, crtež/grafikon Words through Time i grafike Time i It’s Time.
Umjetničke strategije Line Rice zasnivaju se na upotrebi jezika kao alata sporazumijevanja i reprezentaciji modernih alata mjerenja/iskaza vremena s kojima ideju individualnog i kolektivnog poimanja vremena čini vidljivom promatraču. Jezik, koji je (ne)moćan alat kojim interpretiramo svijet i koji nikada ne prenosi do kraja ljudski doživljaj, osjećaj i iskustvo, ovdje je reprezent jednako tako manjkavih sposobnosti da do kraja osjetimo i shvatimo vrijeme, koje mjerimo i osjećamo modernim alatima. Naučeni smo vrijeme doživljavati linearno, no ono je u ovim post vremenima, kao što i sama autorica ukazuje svojim radovima, sve samo ne linearno ili kronološko: ono je spekulativno, fluidno, nestalno, neprestano se transformira, pretače, a prošlost, sadašnjost i budućnost postaju pojmovi koji gube svoje tradicionalne značajke. Kompleksna društva današnjice, u kojima se izgubio primat ljudskog iskustva, postoje samo u relaciji s digitalnom infrastrukturom i kaotičnim mrežama, a pojedinac i subjektivno poimanje vremena u potpunosti su dezintegrirani. Kada razmišljamo o vremenu, bez prevelikih znanja o povijesti njegove percepcije, nameće nam se pitanje odakle uopće doživljaj protoka vremena, postoji li on u nama organski, neovisno o kontekstu, društvu i vremenu u kojem živimo ili je to koncept nametnut od trenutka kada smo o vremenu počeli razmišljati u relacijama mjerljivosti, njegove iskoristivosti i naše produktivnosti. Pitamo se što je s vremenom prije ljudskog postojanja i pogleda, s vremenom izvan ljudskog iskustva, s poviješću Zemlje toliko dalekom i dubokom da ju je nemoguće pojmiti, koja seže milijarde godina unazad (deep time). Izbacivanje čovjeka iz cjelokupne slike događa se, na neki način, i sada, u postdigitalno doba kada su se koncepti prošlosti, sadašnjosti i budućnosti u potpunosti izokrenuli: algoritmi predviđaju ono što ni sami nismo svjesni da želimo i na taj je način budućnost postala sadašnjost, a prošlost je svojim nedostatkom spoznajnih alata postala nedovoljna za razumijevanje sadašnjosti. Nije li budućnost u tom slučaju već tu i apsolutno je bespredmetno razgovarati o sada i ovdje (osim ako krenemo u razgovore o tome u čisto duhovnom, ontološkom smislu)? „Ono što se događa u sadašnjosti, bazirano je na prisvajanju budućnosti“, navodi se u sjajnom tekstu The Speculative Time Complex.1 Naša percepcija vremena se neminovno promijenila i na nju utječe čitava mreža različitih nestalnih oslonaca koji nam onemogućuju osjećaj sigurnosti. Na tragu kritike sadašnjosti je i Derrida koji govori da je sadašnjost korumpirana prošlošću i budućnošću, da uvijek postoji odsutnost u središtu prisutnosti i da se povijest ne može tumačiti kao povorku prisutnosti2. Dakle, sadašnjost je u spekulativnom odnosu i prema prošlosti i prema budućnosti. (…)
Može li kritičko poimanje vremena ponuditi i kritički pogled na trenutak u kojem se nalazimo te pružiti mogućnost za nove sadašnjosti, rješenja, odnose, humanije sisteme? Autorica kroz svoj rad istražuje te mogućnosti, ali uz svijest o nužnosti konstantnog preispitivanja naše vlastite pozicije u sistemima koji se vrtoglavo izmjenjuju i koji daju malo prostora za bilo kakvu vrstu sigurnosti.
( Tanja Špoljar )

Lina Rica (Makarska, 1980.) je multimedijalna umjetnica. Djeluje na polju konceptualne, eksperimentalne i novomedijske umjetnosti gdje stvara instalacije koristeći video, grafike, svjetlo, fotografiju i animaciju. U svom radu bavi se društvenim procesima prošlih i sadašnjih svjetova te njihovim utjecajima na suvremenog pojedinca. Diplomirala je na Akademiji likovnih umjetnosti u Zagrebu 2008. godine s nagradom za najbolji diplomski rad na odjelu grafike. Njezina djela predstavljena su i objavljena na nacionalnoj i međunarodnoj sceni, a njene grafike su dio zbirke Međunarodnog grafičkog likovnog centra u Ljubljani; Likovne zbirke Riko u Sloveniji; Oficina Arara u Portu; Longest Night u Gothenburgu; međunarodne grafičke mape ‘Critical Mass’ I međunarodne grafičke mape ‘Femicomix’. Kombinirajući video s generiranim animacijama nastalim u stvarnom vremenu, od 2010. godine nastupa na različitim festivalima i događanjima u regiji i Evropi. Godine 2012. pokrenula je GaleRicu, nevladinu udrugu za produkciju i promociju suvremene umjetnosti, unutar koje je od 2012. do 2016. godine vodila galeriju GaleRica u svom domu u Makarskoj. 2019. godine u Ljubljani zajedno s drugim umjetnicima pokreće audio-vizualni kolektiv Marta Fakuch. Od 2020. dio je AV tria Etceteral. Živi u Ljubljani.

1 Malik Suhail, „The Speculative Time Complex“, u Suhail Malik and Armen Avanessian, eds. The Time Complex: Postcontemporary, Miami, Florida, 2016., str. 11., https://research.gold.ac.uk/id/eprint/21559/1/PoCon-book-intro.pdf (moj prijevod)

2 Boris Groys, Comrades of Time, 2009., https://www.e-flux.com/journal/11/61345/comrades-of-time/ (moj prijevod)

GSK Kerempuh: ŽENIDBA
2025-05-18 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Večeri u Orisu: Prostorne taktike
2025-05-19 18:00 - 20:00
U ponedjeljak 19. svibnja u sklopu srijala Večeri u Orisu, održat će se predavanje: Prostorne taktike.

Gibanja 2025 - eksperimentalno zvučno događanje
2025-05-19 19:00 - 2025-05-22 23:30 | KONTEJNER, Odranska 1/1, Zagreb, 10000, Croatia (Local Name: Hrvatska)
Eksperimentalno zvučno događanje Gibanja
KONTEJNER (Odranska 1/1, Zagreb) i Pogon Jedinstvo (Trnjanska struga 34, Zagreb)
19. – 22. svibnja 2025.
Peto izdanje Gibanja, eksperimentalnog zvučnog događanja, usidrilo se u prošlogodišnjem proljetnom terminu i na KONTEJNER-ovoj adresi, u Odranskoj 1/1. S iznimkom samog otvorenja, svjetlosno-zvučnog performansa Martina Messiera koji će se održati u velikoj dvorani Pogona Jedinstvo, program Gibanja održava se u KONTEJNER-u, od 19. do 22. svibnja.
Pred nama je niz uzbudljivih koncerata za ponešto drugačija iskustva slušanja, ove godine s posebnim naglaskom na gibanja na hrvatskoj glazbenoj sceni. Upravo domaći glazbenici pripremaju nekoliko praizvedbi: Hrvoje Pelicarić praizvest će elektroničku prostorno-zvučnu kompoziciju, Andro Giunio priprema novi performans istražujući odnose flaute i ljudskog glasa, afro-balkanski eksperimentalni bend Truth ≠ Tribe upravo u studiju završava nove materijale, dok će Toni Meštrović predstaviti novi rad baziran na Odzvuku od zvuka s prvih Gibanja, istovremeno donoseći u KONTEJNER zvuk amfiteatra splitskog MKC-a. Novo ime zvukovne scene, mlada Marija Mratinić izvest će zvučni performans nastao 2023. kao njen diplomski rad na Umjetničkoj akademiji u Splitu, dok etablirano ime eksperimentalne glazbene scene Ivona Eterović aka tonota priprema improvizacijski set koji će gitarom i elektronikom prenijeti njeno poimanje clubbinga atipične ritmike i plesnog groovea kojim će zatvoriti Gibanja.
Inozemni gosti donose zagrebačkoj publici recentna djela koja su netom predstavili na različitim svjetskim glazbenim festivalima: nakon montrealskog MUTEK-a, nizozemskog Rewire festivala, španjolskog L.E.V. festivala i drugih, ovogodišnja Gibanja u Pogon Jedinstvo dovode recentni rad kanadskog umjetnika Martina Messiera 1 kap 1000 godina. S europskih pozornica i festivala na Gibanja dolaze i Aho Ssan i KMRU, sada već nezaobilazna imena eksperimentalne glazbene scene, čiji je moćan i intenzivan nastup na prošlogodišnjem pariškom PRÉSENCES Électroniqueu zapamćen kao jedan od posebnijih. Na Gibanja dolazi i jedinstvena vokalistica Ute Wassermann, netom nakon izvanrednog nastupa na berlinskom MaerzMusiku, a koja će osim solističkog koncerta na Gibanjima voditi i trodnevnu vokalističku radionicu za lokalne glazbenike. Armand Lesecq donosi film za zatvorene oči i prostorni zvuk, razvijen na studiju ArtScience Interfaculty u Haagu, dok Sergej Vutuc priprema audiovizualni performans na 16mm projektorima. Maja Osojnik i Ursula Winterauer vraćaju se na Gibanja s novim projektom, The Answer Is No, u kojem obje uzimaju isti instrumentarij – glas, električni bas i elektroniku, proširujući i dekonstruirajući zvukovne mogućnosti svojih instrumenata.
Nadamo se da će i ovogodišnja Gibanja potaknuti različite načine slušanja, donijeti neka nova auditivna iskustva i proširiti našu percepciju glazbe te postati mjesto druženja i razmjene – mjesto zajedničkog trenutka posvećenog zvuku.
Pretprodaja ulaznica na Entrio.hr poveznici.
Detaljni festivalski program nalazi se na ovoj poveznici.

Organizator: KONTEJNER | biro suvremene umjetničke prakse
Program i produkcija: Davorka Begović
Kustoska podrška: Tereza Teklić
Tehnička realizacija: Miodrag Gladović, Jakov Habjan, Filip Pacak, Andrija Santro
Asistentica u organizaciji: Nikolina Kovačević
Marketing i sponzorstva: Jadrana Ćurković
Odnosi s javnošću i društvene mreže: Inesa Antić
Vizualni identitet: kuna zlatica
Fotografi: Sanja Bistričić Srića, Luka Pešun
Video produkcija: Režija, montaža, kamera – Dragan Đokić (Studio Baranda); Novinarka i urednica – Melanija Pović Jagarinec; Kamera – Marjan Živić
Hvala: Igor Dražić, Dean Udatny
Dio programa Gibanja realiziran je u sklopu projekta New Perspectives for Action, u okviru Re-Imagine Europe koji sufinancira Europska unija.

Urania x Muze: Prostor kao narativni medij
2025-05-20 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U utorak, 20. svibnja 2025. u 17:30 sati, Urania – prostor kreacije bit će mjesto održavanja prvog u nizu predavanja iz ciklusa Prostor kao narativni medij, posvećenog istraživanju prostora kao aktivnog i oblikotvornog pripovjedačkog sredstva. Program organiziraju Muze povodom 20. obljetnice svog djelovanja, u suradnji s Uranijom – prostorom kreacije i Udruženjem hrvatskih arhitekata (UHA), uz podršku Ministarstva kulture i medija RH i Goethe Instituta.
U suvremenoj teoriji i praksi arhitekture, sve je izraženije razumijevanje prostora ne kao pasivne strukture već kao autonomnog medija koji generira značenja, iskustva i narative. Predavanje će otvoriti pitanja kako prostorni dizajn, muzeologija i naratologija konvergiraju u konstruiranju iskustava publike — od interpretacijskih centara do urbanih intervencija.
U razgovoru će sudjelovati renomirane stručnjakinje u području narativnih prostora:

Dragana Lucija Ratković Aydemir, kulturna menadžerica i direktorica tvrtke Muze (Zagreb), specijalizirane za razvoj kulturnih i baštinskih projekata, s posebnim fokusom na interpretaciju i oblikovanje posjetiteljskog iskustva kroz stalne izložbeautorica
Tricia Austin, istaknuta istraživačica i sveučilišna profesorica (Central Saint Martins, University of the Arts London), specijalizirana za razvoj narativnih prostora i iskustvenog dizajna.

Tricia Austin izložit će međunarodne teorijske i praktične tendencije u oblikovanju narativnih okruženja, s posebnim naglaskom na komunikacijski potencijal prostora i odnos prostora i identiteta u urbanim intervencijama i muzejskim projektima.
Austin je autorica niza ključnih publikacija, među kojima su “Narrative Environments and Experience Design: Space as a Medium of Communication” te urednica serije “Museum Making” za izdavača Routledge.
Dragana Lucija Ratković Aydemir će moderirati raspravu o važnosti strateškog planiranja sadržaja i dizajna iskustva u konstrukciji autentičnih i angažiranih narativnih prostora. U raspravu će utkati svoje dugogodišnje stručno iskustvo u razvoju izložbenih prostora temeljenih na interdisciplinarnom čitanju lokalne baštine i aktivnom uključivanju zajednice.
O konceptu narativnog prostora
Narativni prostori konstruirani su kako bi posjetitelji postali sudionici višeslojnih priča, putem fizičkog kretanja, perceptivnih impulsa i emocionalnog angažmana. U usporedbi s linearnim narativima tradicionalnih medija, prostorna naracija koristi taktilnost, osjetilne gradiente i topološke odnose kao osnovne izražajne alate.
Posebna pozornost bit će posvećena muzeološkim praksama u kojima prostorna dramaturgija transformira izložbeni sadržaj u prostornu priču, generirajući nove oblike dijaloga između publike, sadržaja i arhitektonske artikulacije. Također, bit će razmatrano kako društvene i tehnološke inovacije — poput participativnog dizajna, hibridnih digitalno-fizičkih okruženja i održivog prostornog razvoja — redefiniraju paradigmu narativnog prostora u 21. stoljeću.
Predavanje se održava na engleskom jeziku.
Ulaz je slobodan, ali je broj mjesta ograničen, stoga pozivamo sve zainteresirane da se prijave na urania.hr.
Radionica u UHA-i
Dan nakon predavanja, 21. svibnja 2025., Tricia Austin će u Udruženju hrvatskih arhitekata (UHA) održati specijaliziranu radionicu namijenjenu arhitektima, dizajnerima, muzeolozima i kustosima. Fokus radionice bit će praktično oblikovanje narativnih prostora kroz interdisciplinarni pristup. Prijave za radionicu: muze.hr.

2025 Plečnik Awards: roundtable discussion in DESSA
2025-05-20 18:00 - 20:00 | galerija DESSA, Židovska steza 4, Ljubljana, 1000, Slovenia
You are cordially invited to the roundtable discussion Calibrating for the Present, which will take place on Tuesday, 20 May 2025, at 6 pm at the DESSA Gallery. Discussion with the winners will be moderated by Eva Gusel and Maja Vardjan.
